**PRIJEDLOG**

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 14. Odluke o osnivanju Dječjeg vrtića „Vlakić“ („Službeni vjesnik varaždinske županije“ broj 39/20 i 25/20) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20 i 14/21), a u svezi s člankom 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), **Općinsko vijeće Općine Martijanec** na **13**. sjednici održanoj dana **13. prosinca 2022.** godine, donosi

**O D L U K U  
O DAVANJU PRETHODNE SUGLASNOSTI NA  
ODLUKU O NAČINU UTVRĐIVANJA PLAĆA I VISINI KOEFICIJENTA ZA OBRAČUN PLAĆA DJELATNIKA DJEČJEG VRTIĆA VLAKIĆ MARTIJANEC**

**I.**

Daje se prethodna suglasnost na Odluku o načinu utvrđivanja plaća i visini koeficijenta za obračun plaća djelatnika Dječjeg vrtića Vlakić Martijanec.

Predloženi tekst Odluke čini osnovu za donošenje ove Odluke i sastavni je dio ove Odluke, a biti će dostupna na oglasnoj ploči i mrežnoj stranici Dječjeg vrtića Vlakić Martijanec.

**II.**

Sukladno odredbi članka 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), Odluku o načinu utvrđivanja plaća i visini koeficijenta za obračun plaća djelatnika Dječjeg vrtića Vlakić Martijanec donijeti će Upravno vijeće Dječjeg vrtića Vlakić Martijanec.

**III.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 601-03/22-01/1

URBROJ: 2186-19-01-22-5

Martijanec, 13. prosinca 2022.

PREDSJEDNIK

OPĆINSKOG VIJEĆA

Stjepan Golubić, ing.

Sukladno odredbi članka 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) i članka 50. Statuta Dječjeg vrtića Vlakić Martijanec, **Upravno vijeće Dječjeg vrtića Vlakić Martijanec** na svojoj **\_\_ sjednici** održanoj dana **\_\_\_\_\_\_\_** godine, a uz prethodnu suglasnost **Općinskog vijeća Općine Martijanec** (KLASA\_\_\_\_\_\_\_\_; URBROJ:\_\_\_\_\_\_\_\_\_\_) od \_\_\_\_\_\_\_\_\_\_**.** godine, donosi

**ODLUKU O NAČINU UTVRĐIVANJA PLAĆA I VISINI KOEFICIJENATA ZA OBRAČUN PLAĆA DJELATNIKA DJEČJEG VRTIĆA VLAKIĆ MARTIJANEC**

**Članak 1.**

Ovom Odlukom utvrđuju se kriteriji i koeficijenti za obračun plaće za djelatnike zaposlene u Dječjem vrtiću Vlakić Martijanec.

**Članak 2.**

Riječi i pojmovi koji su korišteni u ovoj Odluci, a koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

**Članak 3.**

Plaću djelatnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.

**Članak 4.**

Pri određivanju koeficijenta za pojedino radno mjesto uzima se u obzir opseg i složenost poslova, odgovornost i samostalnost u obavljanju poslova, stručna sprema i radno iskustvo koji se traže za pojedino radno mjesto, te ostali elementi koji definiraju određeno radno mjesto.

**Članak 5.**

Za djelatnike zaposlene u Dječjem vrtiću Vlakić Martijanec utvrđuju se sljedeći koeficijenti:

|  |  |
| --- | --- |
| **Naziv radnog mjesta** | **Koeficijent** |
| Ravnatelj (VSS) | 2,317 |
| Ravnatelj (VŠS) | 2,037 |
| Pedagog bez položenog stručnog ispita | 1,357 |
| Pedagog sa položenim stručnim ispitom | 1,599 |
| Odgojitelj bez položenog stručnog ispita | 1,187 |
| Odgojitelj sa položenim stručnim ispitom | 1,490 |
| Zdravstveni voditelj | 1,490 |
| Računovođa - tajnik | 1,507 |
| Kuhar | 0,994 |
| Spremač – pomoćni kuhar | 0,800 |
| Pomoćni radnik za njegu, skrb i pratnju | 0,973 |

**Članak 6.**

Sukladno članku 61. stavku 3. Zakona o radu, radnik koji radi u punom radnom vremenu (do najviše 40 sati tjedno) može sklopiti Ugovor o dopunskom radu s drugim poslodavcem u najdužem trajanju do 8 (riječima: osam) sati tjedno uz pisanu suglasnost svoga poslodavca.

**Članak 7.**

Osnovica za obračun plaće djelatnika zaposlenih u Dječjem vrtiću Vlakić Martijanec utvrđuje se posebnom odlukom Upravnog vijeća Vrtića uz prethodnu suglasnost Općinskog vijeća Općine Martijanec.

**Članak 8.**

Ukoliko Vrtić sklapa Ugovor o dopunskom radu za pojedino radno mjesto navedeno u članku 5. ovog Ugovora, izuzima se obračun plaće po osnovi koeficijenata i utvrđuje se satnica u neto iznosu za pojedino radno mjesto.

**Članak 9.**

Za djelatnike zaposlene u Dječjem vrtiću Vlakić Martijanec po osnovi Ugovora o dopunskom radu utvrđuje se sljedeća satnica:

|  |  |
| --- | --- |
| **Naziv radnog mjesta** | **Satnica – NETO (EUR)** |
| Zdravstveni voditelj | 13,50 |
| Pedagog | 24,00 |

**Članak 10.**

Ovu Odluku donosi Upravno vijeće uz prethodnu suglasnost Općinskog vijeća Općine Martijanec.

**Članka 11.**

Sa danom 31.12.2022. godine prestaje važiti Odluka o načinu utvrđivanja plaća i visini koeficijenata za obračun plaća djelatnika Dječjeg vrtića Vlakić Martijanec (KLASA: 601-13/22-01/13 URBROJ: 2186-30-03-22-1 od 20.05.2022. godine).

**Članak 12.**

Ova Odluka objavit će se na oglasnoj ploči i mrežnoj stranici Dječjeg vrtića Vlakić Martijanec, a stupa na snagu 01.01.2023. godine.

KLASA:

URBROJ:

U Martijancu,

Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Grković, mag.oec.

**OBRAZLOŽENJE UZ PRIJEDLOG ODLUKE**

**o davanju prethodne suglasnosti na Odluku o načinu utvrđivanja plaća i visini koeficijenta za obračun plaća djelatnika Dječjeg vrtića Vlakić Martijanec**

**I PRAVNI TEMELJ ZA DONOŠENJE ODLUKE**

Pravni temelj za donošenje ove odluke je članak 35. stavak 1. točke 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članak 14. Odluke o osnivanju Dječjeg vrtića „Vlakić“ (Službeni vjesnik Varaždinske županije“ broj 39/20 i 25/20) i članak 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20 i 14/21), a u svezi s člankom 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22).

**II OCJENA STANJA I TEMELJNA PITANJA KOJA SE TREBAJU UREDITI**

Člankom 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) propisano je da se na utvrđivanje i obračun plaća, naknada i drugih prihoda zaposlenika dječjih vrtića, koji su u vlasništvu jedinica lokalne uprave i samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za zaposlenike. Da bi uskladili isplatu plaća u vrtiću sa zakonskom regulativom potrebno je donijeti novu odluku kojom se mijenjaju koeficijenti djelatnika Dječjeg vrtića Vlakić Martijanec.

**III SREDSTAVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI**

Za provedbu ove Odluke u Proračunu Općine Martijanec za 2023. godinu osigurana su sredstva u razdjelu 002 Jedinstveni upravni odjel, Glavi 00202 Dječji vrtić Vlakić Martijanec, Program 1013 Redovna djelatnost ranog i predškolskog odgoja i obrazovanja, Aktivnost A101301 Odgojno i tehničko osoblje, jaslice i vrtić.